Međunarodna pomoć libijskoj opoziciji
Avioni dopermaju medicinsku pomoć u Bengazi, u okviru "obimne" operacije pružanja pomoći opozicionim snagama
U izjavama francuskih zvaničnika se navodi da su danas u Bengazi sletela dva aviona sa lekarima, medicinskim osobljem i opremom. Opozicioni demonstranti su uz pomoć nekih jedinica vojske koje su otkazale poslušnost vladi, od početka pobune protiv 42-ogodišnje vladavine Moamera Gadafija ranije ovog meseca, osvojili kontrolu nad celim istočnim delom Libije i nekim područjima na zapadu zemlje. Američka državna sekretarka Hilari Klinton je danas, na sednici Saveta za ljudska prava Ujedinjenih nacija u Ženevi, rekla da Gadafi i članovi njegovog režima moraju odmah da napuste vlast. , rekla je Hilari Klinton. Američka državna sekretarka takođe je rekla da su Sjedinjene Države izdvojile hitnu pomoć u iznosu od 10 miliona dolara za organizacije na terenu, u Libiji i da, takođe, odmah upućuju dve humanitarne ekipe za pomoć raseljenima na granicama Libije sa Tunisom i Egiptom. U medjuvremenu, Iran je priznao da su dva glavna lidera opozicije u pritvoru. Iranski državni tužilac je danas prvi put potvrdio da je vlada uvela ograničenja Miru Huseinu Musaviju, Mehdiju Karubiju i njihovim suprugama. Portparol libijske vlade je danas upozorio da bi Zapad mogo da pribegne vojnoj intervenciji. izjavio je Musa Ibrahim, portparol libijske vlade. Stanovnici Zavije na zapadu zemlje pripremali su se danas za mogući kontra-napad oko dve hiljade Gadafijevih vojnika, koji su navodno opkolili grad. Seif al-Islam Gadafi, sin Moamera Gadafija, danas je mogao da se vidi na jednom amaterskom video snimku, koji je verovatno načinjen juče ili prekjuče. On je okupio policajce u predgrađu Tripolija, poslednjeg Gadafijevog uporišta. rekao je sin Moamera Gadafija. Zavija je juče, u nedelju, bila pod punom kontrolom pobunjenika, dok su prebegle vojne jedinice pripravne na kontra-napad patrolirale gradom u tenkovima i kamionetima sa protiv-vazdušnim topovima. Reporteri su sa lica mesta javili da se u centru grada okupilo nekoliko stotina građana koji su skandirali parole protiv Gadafija. Na istoku zemlje, vođe demonstranata su formirale “nacionaln savet” koji treba da upravlja gradovima koji su pod njihovom kontrolom od nedelje, što će omogućiti i nastavak isporuke nafte sa tih teritorija.